C 240/20
EL
Επίσημη Εφημερίδα της Ευρωπαϊκής Ένωσης
22.6.2022
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10755 — ADVENT / IRCA) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 240/07) 1.
Στις 13 Ιουνίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — AI Tiramisù S.r.l.
(«Bidco», Ιταλία), που τελεί υπό τον έλεγχο της Advent International Corporation («Advent», ΗΠΑ), — IRCA S.p.A. («IRCA», Ιταλία), που τελεί υπό τον έλεγχο της The Carlyle Group (ΗΠΑ).
Η Advent αποκτά, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της IRCA.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι:
— η Advent είναι διεθνής εταιρεία επενδύσεων ιδιωτικών κεφαλαίων με έδρα τη Βοστόνη (ΗΠΑ), η οποία δραστηριοποιείται στην απόκτηση συμμετοχών και τη διαχείριση επενδυτικών κεφαλαίων σε διάφορους τομείς, συμπεριλαμβανομένων της ιατροφαρμα­ κευτικής περίθαλψης, της βιομηχανίας, της τεχνολογίας, της λιανικής πώλησης, των καταναλωτών και της αναψυχής, και των επιχειρηματικών και χρηματοπιστωτικών υπηρεσιών.
Μία από τις εταιρείες χαρτοφυλακίου της είναι η Caldic, διανομέας λειτουργικών συστατικών και χημικών προϊόντων ειδικών εφαρμογών, η οποία δραστηριοποιείται στην Ευρώπη, τη Βόρεια Αμερική και την περιοχή Ασίας-Ειρηνικού, — η IRCA είναι εταιρεία συστατικών τροφίμων με έδρα την Ιταλία, η οποία δραστηριοποιείται στην παραγωγή και πώληση ημιτελών συστατικών για σοκολάτες, αρτοσκευάσματα (προϊόντα ζαχαροπλαστικής και ψωμί) και παγωτά.
Δραστηριοποιείται κυρίως στην Ιταλία και, σε πιο περιορισμένη έκταση, σε ολόκληρο τον ΕΟΧ και παγκοσμίως. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
(1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.